Publication: Magyar Közlöny
Issue: MK-2011-73 (Year: 2011, Number: 73)
Era: contemporary
Section: Magyarországon lásd még a 61/1999.(XII.1.)EüM rendelet 3. számú mellékletét.
Paragraph Index: 2371

c) Az alumínium-magnézium ötvözet vizsgálatát a gyártónak az új ötvözetnek és a gyártási eljárásnak az illetékes hatóság által történő engedélyezése alkalmával kell végrehajtania. Az ötvözet összetételében vagy a gyártási eljárásban bekövetkezett változás esetén a vizsgálatot meg kell ismételni. 6.2.3.5 Időszakos vizsgálat 6.2.3.5.1 Az időszakos vizsgálatokat a 6.2.1.6.1 pont szerint kell végrehajtani. Megjegyzés: A típusjóváhagyást kiadó ország illetékes hatósága hozzájárulása esetén az UN 1965 szénhidrogén-gáz keverék, cseppfolyósított, m.n.n. szállítására szolgáló, 6,5 l-nél kisebb űrtartalmú, hegesztett acélpalackok folyadéknyomáspróbája egyenértékű vizsgálati módszerrel helyettesíthető. 6.2.3.5.2 (törölve) 6.2.3.6 A nyomástartó tartályok engedélyezése 6.2.3.6.1 Az 1.8.7 szakasz szerinti megfelelőség-értékelési eljárást és időszakos vizsgálatokat a következő táblázat szerinti illetékes szervezetnek kell végeznie: Eljárás Illetékes szervezet Típusjóváhagyás (1.8.7.2) Xa A gyártás felügyelete (1.8.7.3) Xa vagy IS Üzembe helyezés előtti vizsgálat (1.8.7.4) Xa vagy IS Időszakos vizsgálat (1.8.7.5) Xa vagy Xb vagy IS A szelepek és a közvetlen biztonsági funkcióval rendelkező egyéb tartozékok megfelelőség- értékelését a tartálytól függetlenül is el lehet végezni, de a megfelelőségértékelési eljárásnak legalább olyan szigorúnak kell lennie, mint amelyet a nyomástartó tartályra alkalmaztak, amelyre a tartozékokat szerelik. Xa illetékes hatóságot, ill. megbízottját vagy az 1.8.6.2, az 1.8.6.4, az 1.8.6.5 és az 1.8.6.8 bekezdésnek megfelelő és az EN ISO/IEC 17020:2004 szabvány szerint akkreditált, A típusú vizsgáló szervezetet jelent. Xb az 1.8.6.2, az 1.8.6.4, az 1.8.6.5 és az 1.8.6.8 bekezdésnek megfelelő és az EN ISO/IEC 17020:2004 szabvány szerint akkreditált, B típusú vizsgáló szervezetet jelent. IS a kérelmezőnek az 1.8.6.2, az 1.8.6.4, az 1.8.6.5 és az 1.8.6.8 bekezdésnek megfelelő és az EN ISO/IEC 17020:2004 szabvány szerint akkreditált, A típusú vizsgáló szervezet által felügyelt üzemi vizsgálóhelyét jelenti. Az üzemi vizsgálóhelynek függetlennek kell lennie a tervezési, gyártási, javítási és karbantartási tevékenységektől. 6.2.3.6.2 Ha a jóváhagyó ország nem valamely ADR Szerződő Fél, akkor a 6.2.1.7.2 pontban említett illetékes hatóság valamely ADR Szerződő Fél illetékes hatósága. 6.2.3.7 A gyártóra vonatkozó előírások 6.2.3.7.1 Az 1.8.7 szakasz vonatkozó követelményeit kell betartani. 6.2.3.8 A vizsgáló szervezetekre vonatkozó előírások Az 1.8.6 szakasz követelményeit kell betartani. 6.2.3.9 Az újratölthető nyomástartó tartályok jelölése 6.2.3.9.1 A jelölésre a 6.2.2.7 bekezdés előírásait kell betartani, a következő eltérésekkel. 6.2.3.9.2 A 6.2.2.7.2 a) pontban meghatározott, Egyesült Nemzetek jelét nem szabad használni. 6.2.3.9.3 A 6.2.2.7.3 j) pont helyett a következőt kell alkalmazni:

Source: https://magyarkozlony.hu/hivatalos-lapok/945632c814e61ccd58078b16a375f75379bcd27e/dokumentumok/1c7a9d1f95d97be00af195dd2cdb79c5644f2a7d/letoltes